ক্রিশ্চিয়ানো রোনাল্ডো না লিওনেল মেসি! শ্রেষ্ঠত্বের মাপকাঠিতে কে সেরা, সেই সমাধান অমীমাংসিতই রয়ে গেল। শনিবারের নাটকীয় রাতের পরে। বিশ্বকাপের ট্রফি সীমান্তে পৌঁছনোর বহু আগেই যে স্বপ্ন শেষ রোনাল্ডো, মেসি— দু’জনেরই।

এই বিষয়ে অন্যান্য খবর

বিশ্বকাপের মাঝেই রোনাল্ডো-বিতর্ক! দেশের প্রেসিডেন্ট হবেন তিনি, চর্চায় হোয়াইট হাউস
মেসির হোটেলে রোনাল্ডোর ‘হানা’! মাঠের লড়াই গড়াল হোটেল পর্যন্ত


তবে পর্তুগিজ, আর্জেন্টাইন মহাতারকা ছিটকে যাওয়ার পরেও হ্যাংওভার কাটছে না ফুটবলপ্রেমীদের। এর মধ্যেই ব্রিটেনের জনপ্রিয় দৈনিক ‘দ্য সান’ এক প্রতিবেদন বের করেছে। সেই প্রতিবেদনে জানানো হয়েছে, রোনাল্ডো ক্লাব হোক বা দেশ— হাত ঢাকা জার্সিতে খেলতে নামেন কেন! ম্যাঞ্চেস্টার ইউনাইটেড, রিয়াল মাদ্রিদ এবং পর্তুগাল— যে জার্সিতেই খেলতে নামুক না কেন, রোনাল্ডোকে প্রায়ই দেখা গিয়েছে ফুল স্লিভ জার্সিতে মাঠ কাঁপাতে।
অন্ধ বিশ্বাস, ফ্যাশন স্টেটমেন্ট নাকি হাত ঢাকা জার্সিতে স্বচ্ছন্দ— কারণ কী! দ্য সান-এর প্রতিবেদনে বলা হয়েছে, এমন কারণ নিজে কোনও দিন খোলসা করেননি রোনাল্ডো। তবে তাঁদের দাবি, ব্র্যান্ড ‘রোনাল্ডো’-র সঙ্গে ওতপ্রোতভাবে জড়িয়ে হাত ঢাকা জার্সি। কারণ হিসেবে এক দশক আগের ঘটনাকে তুলে ধরা হয়েছে।

শুরুর দিকে ম্যাঞ্চেস্টার ইউনাইটেড ও দেশের জার্সিতে সিআরসেভেন। — গেটি ইমেজেস
বলা হয়েছে, রোনাল্ডো যখন সদ্য সর্বোচ্চ স্তরে খেলা শুরু করেছিলেন, তখন চিরাচরিত হাফ স্লিভ জার্সিতেই খেলতেন। তবে তখন ২০০৪ সালে ইউরোর ফাইনালে গ্রিসের কাছে পরাজয় তিক্ত হয়ে ধরা দেয় তরুণ রোনাল্ডোর কাছে। এর দু’বছর পরে ২০০৬-এও বিশ্বকাপে শোচনীয় অভিজ্ঞতা হয়েছিল। সেই বছরেও হাফ স্লিভে দেখা গিয়েছিল তাঁকে।
এর পরেই নাকি নিজের ব্র্যান্ডকে সাফল্যের শীর্ষে তুলতে রোনাল্ডো ঠিক করে নেন হাত ঢাকা জার্সিতেই খেলবেন। তার পর তো ইতিহাস। মেসির থেকে একসময় ব্যালন ডি অরের সংখ্যায় পিছিয়ে ছিলেন। তবে টানা সেরার সেরা হয়ে মেসিকে ছুঁয়ে ফেলেছেন। ইউরোতে দেশকে চ্যাম্পিয়ন করেছেন। ক্লাবের জার্সিতে চ্যাম্পিয়ন্স লিগ জেতার হ্যাটট্রিক করেছেন।
এর উত্তুঙ্গ সাফল্যের রসায়ণ কী তাহলে হাত ঢাকা জার্সি? মেসি-রোনাল্ডোর শ্রেষ্ঠত্বের তর্কের মধ্যেও এই রহস্যেরও কোনওদিন সমাধান হবে।